JSTOR
JSTOR е онлайн система за архивиране на академични списания.

Създадена през 1995 година, тя предоставя възможност за търсене в текста на цифровизирани (сканирани) копия на старите броеве на голям брой утвърдени научни списания.

Законовата страна на дейността на JSTOR е уредена чрез индивидуални споразумения с издателите, които изискват от сайта да публикува статии с известно закъснение след публикуването им – от 1 до 3 години.

Към края на 2014 г. базата данни съдържа 2000 заглавия на научни списания с общо над 50 милиона страници текст. През септември 2011 г. към базата данни е открит разделът Early Journal Content, който съдържа почти 500 хиляди достъпни без абонамент статии от повече от 200 списания.

Източници

Вижте също 
 CEEOL

Външни препратки 
 JSTOR 

Онлайн бази данни
Сайтове в САЩ

Основани в САЩ през 1995 година
Уебсайтове, стартирани през 1995 година